พิษสุนัขบ้าติดต่อจากสัตว์เลี้ยงลูกด้วยนมเท่านั้นใช่มั้ยครับพอดีผมโดนตัวอะไรกัดไม่รุ้รุปร่างคล้ายๆเลยกังวลจนกลัวไปหมด
สวัสดีค่ะ โรคพิษสุนัขบ้านั้น จะพบอยู่แต่เฉพาะในสัตว์เลี้ยงลูกด้วยนมเท่านั้น และโดยส่วนใหญ่มากกว่า 90% จะพบในสุนัข รองลงไปก็คือแมว ส่วนสัตว์อื่นๆ นั้นพบได้น้อยมาก ดังนั้น หากไม่ใช่สัตว์เลี้ยงลูกด้วยนมกัด โอกาสที่จะติดเชื้อพิษสุนัขบ้าก็ถือว่าไม่มีค่ะอย่างไรก็ตาม การโดนสัตว์กัด ไม่ว่าชนิดใด อาจมีโอกาสติดเชื้อโรคต่างๆ ร่วมถึงเชื้อก่อโรคบาดทะยักด้วย ดังนั้น หากบริเวณที่โดนกัด มีแผลเลือดออก ก็ควรฉีดวัคซีนบาดทะยักกระตุ้นด้วย หากในช่วง 5 ปีที่ผ่านมา ยังไม่เคยฉีดวัคซีนกระตุ้นค่ะสำหรับบาดแผลที่โดนกัด ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ